**PREPORUKE ZA RAD U JU OŠ “ANEKS”**

Na osnovu aktuelne epidemiološke situacije, zaključaka štabova civilne zaštite, preporuka i smjernica Svjetske zdravstvene organizacije, Federalnog ministarstva zdravstva, Zavoda za javno zdravstvo FBiH, pripremljene su procedure za rad u JU OŠ”Aneks”.

Preporuke i mjere su namjenjene zaposlenicima škole.

**BIOSIGURNOSNE MJERE**

Biosigurnosne mjere su mjere koje se primjenjuju radi smanjenja rizika unosa infekcije (bakterije, virusi i dr.mikroorganizmi) u životnu i radnu sredinu ljudi. One su najbolje mjere u sprječavanju unosa zaraze ili preveniranja i suzbijanja širenja zaraze. Ove mjere služe da bi se smanjio rizik unosa mikroorganizama i spriječila pojava oboljenja kod zaposlenika.

**RIZIČNE TAČKE U ŠKOLI**

Osim samih kontakata zaposlenika, kao rizične tačke u školi izdvajaju se sljedeće:

* mjesto ulaska/izlaska,
* toaleti,
* zajedničke prostorije,
* zbornica.

**GENERALNA ORGANIZACIJA RADA**

Boravak u prostorijama Škole preporučuje se organizovati uključivanjem približno 50 uposlenika, pod uslovom da se može održavati razmak od dva metra. Strogo je zabranjeno okupljanje u prostoriji za pušenje, kao i ostalim prostorijama više od tri osobe.

**OGRANIČENJE ULASKA U PROSTORIJE ŠKOLE**

Neophodno je osigurati dolazak što manjeg broja osoba u prostorije škole. Ukoliko je krajnje neophodan ulazak osobe u prostorije škole, isti će se obaviti uz maksimalne mjere predostrožnosti. Posjetilac će kontaktirati samo sa jednom osobom i to na udaljenosti od dva metra i po mogućnosti u hodniku. Prilikom ulaska posjetilac prolazi dez-barijeru i dezinfekciju ruku, uz obavezno nošenje zaštitne maske. Posjetilac je takođe dužan ispuniti i epidemiološki upitnik

**DEZ-BARIJERE ZA NOGE**

Na ulazu u školu postavit će se odgovarajuća dez-barijera, kao i upute kako je koristiti. Rastvor kojim se puni dez-barijera je upotrebljiv narednih 6-8 sati. Rastvor treba pripremiti prema uputama i treba biti pripremljen neposredno pred upotrebu. Dez-barijera treba da ima odgovarajuću plastičnu podlogu sa natopljenom spužvom, te odvojeni dodatni dio za posušivanje obuće (suha spužva). Za održavanje dez-barijere zadužuju se uposlenici na održavanju čistoće. Prilikom rukovanja dez-barijerom, zaposlenici će koristiti rukavice i masku.

**DEZ-BARIJERE ZA RUKE**

Raspršivač sa dezinfekcionim sredstvom treba postaviti na samom ulazu u školu, kako bi svaki uposlenik i eventualni posjetilac obavezno izvršio dezinfekciju ruku.

Prilikom ulaska u školu, uposlenici su dužni da popune i epidemiološki upitnik.

**FIZIČKO UDALJAVANJE OD DVA METRA**

Rad u školi neophodno je organizirati na način da se osigura u što većoj mjeri socijalno distanciranje (fizički razmak) kao i pojačana lična higijena i higijena prostora. U istom zajedničkom prostoru zaposlenici održavaju razmak od dva metra.

**KRETANJE ZAPOSLENIKA**

Kretanje van prostorija škole treba svesti na najmanju moguću mjeru, u skladu sa obavezama. Svaki uposlenik nakon povratka dužan je proći dez-barijeru i dezinfekciju ruku.

Mole se zaposlenici da se ne zadržavaju u prostorijama škole suvišno vrijeme mimo radnog vremena bez potrebe, a to da usaglase sa direktorom škole.

**PROZRAČIVANJE PROSTORIJA**

Prostorije je obavezno prozračivati što češće ili ako vremesnke prilike dozvoljavaju ostaviti otvoren prostor kontinuirano.

**ČIŠĆENJE PROSTORA**

Dodirne tačke kao što su ručke na vratima, na prozorima, radne površine, slavine na toaletima, prekidače za struju, te druge površine koje koristi veći broj osoba neophodno je dezinficirati na početku i na kraju svake smjene, a najmanje dva puta dnevno. Zaposlenici na održavanju čistoće imaju obavezu voditi evidenciju o čišćenju dezinfekcionim sredstvom podova, toaleta i ostalih površina. Potrebno je pojačati održavanje higijene u toaletima uz vođenje evidencije.

**PODJELA UVJERENJA**

Podjela Uvjerenja treba biti izvršena uz strogo pridržavanje mjera.Ulazak učenika u školu, treba da bude po odjeljenjima. Odjeljenja trebaju ulaziti u različito vrijeme, sa razmakom od po sat vremena. Obavezno je da razmak između samih učenika, te učenika i nastavnika bude dva metra.

Prilikom ulaska u učenika školu obavezna je dezinfekcija obuće i ruku, kao i popunjavanje epidemiološkog upitnika.

Neophodno je da učenici nose maske. Prilikom preuzimanja Uvjerenja učenik treba odmah da napusti školu, kao i školsko dvorište. Strogo je zabranjeno zadržavanje učenika na hodnicima.

**Molimo da se strogo pridržavate gore navedenih mjera!**

**Direktor škole**

**Begović Omer, mr.**